Diari Oficial de la Generalitat Valenciana


Sumari del DOGV 6237, del 31-03-2010 (2010/3509)

RESOLUCIÓ de 15 de març de 2010, de la Conselleria d'Agricultura, Pesca i Alimentació, per la qual es convoquen per a l'exercici 2010 i es publiquen les línies de subvencions i l'import global màxim que financen les ajudes per a la revaloració, promoció i millora en el marc de la qualitat regulades per l'Orde d'11 de gener de 2008.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6237

Data del DOGV
:   31-03-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/3509


Data del document
:   15-03-2010

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * suport econòmic
    * denominació d'origen
    * marca comercial
    * institució pública
    * promoció comercial
    * empresa privada
    * ajuda a l'agricultura
    * indústria agroalimentària
    * agrupació de productors agraris
    * qualitat del producte
    * ajuda pública

RESOLUCIÓ de 15 de març de 2010, de la Conselleria d'Agricultura, Pesca i Alimentació, per la qual es convoquen per a l'exercici 2010 i es publiquen les línies de subvencions i l'import global màxim que financen les ajudes per a la revaloració, promoció i millora en el marc de la qualitat regulades per l'Orde d'11 de gener de 2008. [2010/3509]  
En l'Orde d'11 de gener de 2008, de la Conselleria d'Agricultura, Pesca i Alimentació, per la qual es regulen les ajudes per a la revaloració, promoció i millora en el marc de la qualitat, es regulen les bases per a la concessió d'estes ajudes, un règim d'ajudes notificat a la Comissió Europea com a ajuda N788/2006, i autoritzat per mitjà de la decisió positiva C (2007) 2546, de 8 de juny de 2007.  
Basant-se en això, a l'efecte d'inici del procediment de tramitació i del consegüent termini de presentació de sol·licituds a les ajudes referenciades, a proposta de la directora general de Comercialització, resolc:  
Primer  
Convocar per a l'exercici 2010, les ajudes per a la revaloració, promoció i millora en el marc de la qualitat regulades per l'Orde d'11 de gener de 2008, publicada en el Diari Oficial de la Comunitat Valenciana núm. 5771, de 26.02.2008, i l'Orde de 10 de febrer de 2010, de modificació d'esta.  
Segon  
Estes ajudes seran finançades a càrrec dels programes següents:  
Programa 714.60, línia T1690000, «Promoció de la qualitat agroalimentària», dotada amb un milió dos-cents mil euros (1.200.000 €); i programa 762.20, línia T6124000, «Millorar la comercialització dels productes agroalimentaris de la Comunitat Valenciana», dotada amb dos milions huit-cents huitanta-huit mil sis-cents cinquanta-cinc euros amb huitanta-huit cèntims (2.888.655,88 €), a la convocatòria de l'exercici 2010 de les ajudes objecte d'esta convocatòria, tot això d'acord amb la Llei 13/2009, de 29 de desembre, de Pressupostos de la Generalitat per a l'exercici 2010 (DOCV núm. 6176, de 31.12.2009).  
Tercer  
El termini de presentació de les sol·licituds d'ajudes per a la revaloració, promoció i millora en el marc de la qualitat per a l'exercici 2010 finalitzarà transcorreguts quinze dies hàbils des de l'endemà de la data de publicació d'esta resolució en el Diari Oficial de la Comunitat Valenciana.  
Quart  
El termini de justificació de la despesa s'establix fins al 31 d'octubre de 2010, llevat que es determine un termini posterior en la resolució de la concessió de l'ajuda.  
Cinqué  
Les sol·licituds seran resoltes per la directora general de Comercialització, per delegació de la consellera d'Agricultura, Pesca i Alimentació.  
Sisé  
Contra esta resolució, que posa fi a la via administrativa, es pot interposar, amb caràcter potestatiu, un recurs de reposició davant de la consellera d'Agricultura, Pesca i Alimentació, en el termini d'un mes a partir de la data de publicació en el Diari Oficial de la Comunitat Valenciana, o interposar directament un recurs contenciós administratiu davant de la Sala Contenciosa Administrativa de València, en el termini de dos mesos.  
València, 15 de març de 2010.- La consellera d'Agricultura, Pesca i Alimentació: Maritina Hernández Miñana.